== Historie ==
Samarium blev først konstateret ad [[spektroskopi]]sk vej i [[1853]] af den [[Schweiz|schweiziske]] [[kemiker]] [[Jean Charles Galissard de Marignac]], som konstaterede stoffets skarpe [[absorbtionslinje]]r i [[Spektrum|spektret]] fra [[didyum]]; et stof man på den tid troede var ét grundstof, men senere viste sig at være en blanding af [[praseodym]] og [[neodym]]. I [[1879]] isolerede den [[Frankrig|franske]] kemiker [[Paul Émile Lecoq de Boisbaudran]] samarium fra mineralet [[samarskit]]. Samarium er opkaldt efter mineralet, som igen er opkaldt efter [[Rusland|russeren]] [[Vasilij Samarskij-Bykhovets]]. På den måde blev samarium det første grundstof der er opkaldt efter en person.
Geologi Naturvidenskab